संत कबीर छात्रावास में डाॅ. अंबेडकर लाइब्रेरी की स्थापना
राजगढरोड स्थित संत कबीर छात्रावास में भारती शिक्षा एवं विकास सोसायटी द्वारा डाॅ. अंबेडकर लाइब्रेरी की स्थापना की गई है। इसका उद्घाटन गोरख टिल्ला के संरक्षक डाॅ. रामेश्वरानंद महंत रूपनाथ मठाधीश गोगामेड़ी ने किया। कार्यक्रम की अध्यक्षता भारती शिक्षा एवं विकास सोसायटी के अध्यक्ष पूर्व आईपीएस डाॅ. दलबीर भारती ने की। संत कबीर शिक्षा समिति के प्रधान जोगी राम खुंडिया ने कहा कि पुस्तकालय का प्रयोग जरूरतमंद छात्रों के लिए होगा। मंच का संचालन पूर्व प्रधान रतन कुमार बड़गुज्जर ने किया। स्वामी डाॅ. रामेश्वरानंद ने पुस्तकालय को डिजिटल आधुनिक बनाने के लिए एक लाख रुपये का चेक संस्था को भेंट किया।
संत कबीर छात्रावास में लाइब्रेरी का उद्घाटन करते डाॅ. रामेश्वरानंद अन्य।
bho_Deva hin_Deva hin_Deva